สรุปบทความเรื่อง ยานาลเทรกโซน ให้หน่อย
นาลเทรกโซน Naltrexone คือยาอะไร นาลเทรกโซนมีสรรพคุณ คุณสมบัติ รักษาโรคอะไร นาลเทรกโซนมีกลไกการออกฤทธิ์อย่างไร นาลเทรกโซนมีรูปแบบการจัดจำหน่ายอย่างไร นาลเทรกโซนมีขนาดรับประทานอย่างไร เมื่อมีการสั่งยาควรแจ้งแพทย์พยาบาลและเภสัชกรอย่างไร หากลืมรับประทานยาควรทำอย่างไร นาลเทรกโซนมีผลไม่พึงประสงค์อย่างไร มีข้อควรระวังการใช้นาลเทรกโซนอย่างไร นาลเทรกโซนมีปฏิกิริยาระหว่างยากับยาตัวอื่นอย่างไร ควรเก็บรักษานาลเทรกโซนอย่างไร นาลเทรกโซนมีชื่ออื่นอีกไหม ผลิตจากบริษัทอะไรบ้าง ยารักษาโรค Pharmaceutical drug ข้อปฏิบัติพื้นฐานในการใช้ยาทุกชนิด ยาเสพติด Narcotic drug โอปิออยด์ Opioid ภาวะหายใจล้มเหลว Respiratory failure โรคพิษสุรา Alcoholism หรือ Alcohol use disorder คือยาอะไร นาลเทรกโซน Naltrexone คือ ยาที่นำมาใช้รักษาอาการติดสุรา ติดสารยาเสพติด รูปแบบของโครงสร้างทางเคมีที่นำมาผลิตเป็นยาคือ นาเทรกโซนไฮโดรคลอไรด์ Naltrexone Hydro chloride ชื่อการค้าที่เป็นที่รู้จักกันดีคือ Revia และ Depade ตัวยานาลเทรกโซนไม่ทำให้เสพติดแต่ยาจะช่วยยับยั้งฤทธิ์ของสารเสพติดเช่น ช่วยลดความรู้สึกอยากเสพยา เป็นต้น นาลเทรกโซนไม่สามารถใช้ป้องกันสารเสพติดได้ กรณีที่ผู้ป่วยใช้ยานี้ร่วมกับสารเสพติดในเวลาเดียวกันก็ไม่ได้ช่วยให้หายจากการติดยาได้ ขณะที่ผู้ป่วยใช้นาลเทรกโซนก็ยังพบอาการถอนยาลงแดงเสพติดได้หรือที่เรียกกันว่า อาการอยากยาแต่จะมีอาการน้อยลง ระยะเวลาของการใช้ยานาลเทรกโซนจะขึ้นกับระยะเวลาของการเสพยาเสพติดและภาวะอา การถอนยาของผู้ป่วย แพทย์จะเป็นผู้กำกับและกำหนดระยะเวลาของการใช้ได้อย่างเหมาะสมที่สุด มีขั้นตอนและข้อควรทราบที่แพทย์ใช้พิจารณาก่อนการสั่งจ่ายยานี้ให้ผู้ป่วยดังนี้ ผู้ป่วยเคยแพ้ยานี้หรือไม่ มีการใช้ยาอื่นอยู่ก่อนหน้านี้หรือไม่ หากเป็นสตรีอยู่ในภาวะตั้งครรภ์หรืออยู่ในภาวะให้นมบุตรหรือไม่ซึ่งทางคลินิกยังไม่มีข้อมูลทางการแพทย์ที่สนับสนุนการใช้ยากับผู้ป่วยกลุ่มนี้เช่นกัน ป่วยเป็นโรคตับ โรคไตหรือไม่ด้วยยามักถูกเปลี่ยนโครงสร้างและถูกทำลายที่ตับ-ไต มีอาการโรคซึมเศร้าหรือเคยเป็นโรคซึมเศร้ามาก่อนหรือไม่ด้วยยาอาจกระตุ้นให้มีอาการซึม เศร้ามากขึ้น แพทย์จะไม่ใช้ยานี้กับผู้ที่มีอายุต่ำกว่า 18 ปี รูปแบบของยาแผนปัจจุบันของยานี้จะเป็นยารับประทานและยาฉีดชนิดฉีดเข้ากล้ามเนื้อ ปกติตัวยานาลเทรกโซนสามารถดูดซึมจากระบบทางเดินอาหารได้ประมาณ 5 - 40 เมื่อตัวยาเข้าสู่กระ แสเลือดจะเกิดการรวมตัวกับพลาสมาโปรตีนประมาณ 21 ก่อนที่จะถูกส่งไปเปลี่ยนโครงสร้างทางเคมีโดยตับ ร่างกายต้องใช้เวลาอย่างน้อยประมาณ 4 ชั่วโมงในการกำจัดปริมาณยา 50 ออกจากกระแสเลือด การใช้ยานี้ต้องเริ่มต้นที่สถานพยาบาลและอยู่ในการควบคุมดูแลของแพทย์ผู้รักษา ผู้ป่วยควรต้องเชื่อฟังและใช้ยาตามคำสั่งแพทย์ผู้รักษาอย่างเคร่งครัดทั้งนี้เพื่อประโยชน์และเป็นผลดีต่อสุขภาพของผู้ป่วยเอง นาลเทรกโซนมีสรรพคุณ คุณสมบัติรักษาโรคอะไร ยานาลเทรกโซนมีสรรพคุณข้อบ่งใช้ เช่น บำบัดรักษาอาการติดสารยาเสพติด บำบัดรักษาอาการติดสุรา นาลเทรกโซนมีกลไกการออกฤทธิ์อย่างไร กลไกการออกฤทธิ์ของยานาลเทรกโซนคือ ตัวยาจะออกฤทธิ์แข่งขันกับตัวรับReceptor ที่ มีชื่อว่า Opioid receptors ในสมองทำให้ยับยั้งฤทธิ์ของสารยาเสพติดรวมถึงสุราและลดอาการของการถอนยาลงแดงลง ส่งผลให้มีฤทธิ์ของการรักษาตามสรรพคุณ นาลเทรกโซนมีรูปแบบการจัดจำหน่ายอย่างไร ยานาลเทรกโซนมีรูปแบบการจัดจำหน่าย ยาเม็ดชนิดรับประทาน ขนาด 50 มิลลิกรัมเม็ด ยาฉีด ขนาด 380 มิลลิกรัมขวด นาลเทรกโซนมีขนาดรับประทานอย่างไร ยานาลเทรกโซนมีขนาดรับประทาน เช่น สำหรับรักษาและบำบัดอาการติดสารยาเสพติด เช่น ผู้ใหญ่ เริ่มต้นรับประทาน 25 มิลลิกรัมวันละครั้ง จากนั้นแพทย์อาจปรับเพิ่มเป็น 50 มิลลิกรัม วันละครั้ง ขนาดรับประทานเพื่อคงระดับการรักษาอยู่ที่ 350 มิลลิกรัมสัปดาห์ กรณียาฉีดให้ฉีดเข้ากล้ามเนื้อ 380 มิลลิกรัม1 เดือนหรือทุก 4 สัปดาห์ ข. สำหรับบำบัดผู้ติดสุรา เช่น ผู้ใหญ่ รับประทาน 50 มิลลิกรัมวันละครั้ง กรณียาฉีดให้ฉีดเข้ากล้ามเนื้อ 380 มิลลิกรัม 1 เดือนหรือทุก 4 สัปดาห์ อนึ่ง เด็ก นิยามคำว่าเด็กและผู้อายุต่ำกว่า 18 ปี ยังไม่มีข้อมูลแน่ชัดถึงผลข้างเคียงของยานี้ต่อผู้ป่วยกลุ่มนี้ การใช้ยานี้ในผู้ป่วยกลุ่มนี้จึงอยู่ในดุลพินิจของแพทย์ผู้รักษา สามารถรับประทานยานี้ก่อนหรือพร้อมอาหารก็ได้ หมายเหตุ ขนาดยาและระยะเวลาในการใช้ยาที่ระบุในบทความนี้เป็นเพียงตัวอย่างหนึ่งเท่านั้น ไม่สามารถใช้ทดแทนคำสั่งใช้ยาของแพทย์ได้ การใช้ยาที่เหมาะสมควรต้องปรึกษาแพทย์หรือเภสัชกรก่อนเสมอ เมื่อมีการสั่งยาควรแจ้งแพทย์พยาบาลและเภสัชกรอย่างไร เมื่อมีการสั่งยาทุกชนิดรวมถึงยานาลเทรกโซน ผู้ป่วยควรแจ้ง แพทย์ พยาบาล และเภสัชกร เช่น ประวัติแพ้ยาทุกชนิด เช่น กินยาใช้ยาแล้วคลื่นไส้มาก ขึ้นผื่น หรือแน่นหายใจติดขัดหายใจลำบากหอบเหนื่อย มีโรคประจำตัวต่างๆ รวมทั้งกำลังกินยาใช้ยาอะไรอยู่ เพราะยานาลเทรกโซนอาจส่งผลให้อาการของโรคเหล่านั้นรุนแรงขึ้น หรืออาจเกิดปฏิกิริยาระหว่างยากับยาอื่นๆที่กินที่ใช้อยู่ก่อน หากเป็นสุภาพสตรีควรแจ้งว่าอยู่ในภาวะตั้งครรภ์มีครรภ์ หรือกำลังให้นมบุตร เพราะยาหลายประเภทสามารถผ่านทางน้ำนมหรือรก และเข้าสู่ทารกจนก่อให้เกิดผลข้างเคียงได้ หากลืมรับประทานยาควรทำอย่างไร หากลืมรับประทานยานาลเทรกโซน สามารถรับประทานเมื่อนึกขึ้นได้ ถ้าเวลาใกล้เคียงกับการรับประทานยาในมื้อถัดไป ไม่จำเป็นต้องเพิ่มขนาดรับประทานเป็น 2 เท่า อย่างไรก็ตามเพื่อประสิทธิผลของการรักษา ควรรับประทานยานาลเทรกโซนให้ตรงเวลา นาลเทรกโซนมีผลไม่พึงประสงค์อย่างไร ยานาลเทรกโซนสามารถก่อให้เกิดผล อาการไม่พึงประสงค์จากการใช้ยา ผลข้างเคียงอาการข้างเคียง เช่น ปวดท้อง คลื่นไส้อาเจียน วิตกกังวล นอนไม่หลับ ปวดหัว ปวดกล้ามเนื้อ เบื่ออาหาร ท้องเสียหรือท้องผูก กระหายน้ำ เจ็บหน้าอก หนาวสั่น วิงเวียน สมรรถภาพทางเพศถดถอย ผื่นคัน ตรวจเลือดจะพบตับทำงานผิดปกติ อนึ่ง สำหรับผู้ที่ได้รับยานี้เกินขนาด จะมีอาการชัก และ ภาวะหายใจล้มเหลว หากพบอาการดังกล่าว ควรรีบนำตัวผู้ป่วยส่งโรงพยาบาลทันทีฉุกเฉิน มีข้อควรระวังการใช้นาลเทรกโซนอย่างไร มีข้อควรระวังการใช้ยานาลเทรกโซน เช่น ห้ามใช้กับผู้แพ้ยานี้ ห้ามใช้ยานี้กับผู้ที่มีภาวะตับอักเสบแบบเฉียบพลัน หรือผู้ที่มีภาวะตับวาย ห้ามใช้กับผู้ที่กำลังมีอาการถอนยาลงแดง ห้ามใช้กับผู้ที่ใช้ยาแก้ปวดประเภทยาเสพติด ห้ามใช้ยานี้กับผู้ที่มีอายุต่ำกว่า 18 ปี ห้ามปรับเปลี่ยนขนาดรับประทานเอง ผู้ป่วยควรหยุดการใช้ยาเสพติดประมาณ 7 - 10 วันก่อนที่จะใช้ยานาลเทรกโซน ขณะที่ใช้ยานาลเทรกโซนต้องย้ำเตือนมิให้ผู้ป่วยกลับไปใช้ยาเสพติดอีก ระวังการใช้ยานี้กับผู้ป่วยที่มีภาวะเลือดออกง่าย ระวังการใช้ยานี้กับสตรีตั้งครรภ์และสตรีที่อยู่ในภาวะให้นมบุตร การจะใช้ยานี้กับผู้ป่วยกลุ่มนี้ต้องเป็นไปตามคำสั่งแพทย์ผู้รักษาเท่านั้น ห้ามแบ่งยาให้ผู้อื่นใช้ ห้ามใช้ยาหมดอายุ ห้ามเก็บยาหมดอายุ อนึ่ง ทุกคนต้องตระหนักถึงความปลอดภัยจากการใช้ ยา ที่รวมถึงยาแผนปัจจุบันทุกชนิด รวมยานาลเทรกโซนด้วย ยาแผนโบราณ อาหารเสริม ผลิตภัณฑ์เสริมอาหาร ทุกชนิดและสมุนไพรต่างๆเสมอ เพราะยามีทั้งให้คุณและให้โทษ ดังนั้นเมื่อมีการใช้ยาทุกครั้งควรต้องปฏิบัติตามข้อปฏิบัติพื้นฐานในการใช้ยาทุกชนิดเสมอ อ่านเพิ่มเติมได้ในเว็บ haamor.com บทความเรื่อง ข้อปฏิบัติพื้นฐานในการใช้ยาทุกชนิด รวมทั้งควรต้องปรึกษาเภสัชกรประจำร้านขายยาก่อนซื้อยาใช้เองเสมอด้วยเช่นกัน นาลเทรกโซนมีปฏิกิริยาระหว่างยากับยาตัวอื่นอย่างไร ยานาลเทรกโซนมีปฏิกิริยาระหว่างยากับยาตัวอื่น เช่น การใช้ยานาลเทรกโซน ร่วมกับ ยาแก้ไอ ยาแก้หวัด ยาแก้ท้องเสีย และยาแก้ปวดที่มีส่วนประกอบของยาเสพติดอาจทำให้ประสิทธิภาพของยากลุ่มดังกล่าวลดน้อยลงไป หากไม่มีความจำเป็นใดๆ ควรหลีกเลี่ยงการใช้ยาร่วมกัน การใช้ยานาลเทรกโซน ร่วมกับยา Acetaminophen Disulfiram Ibuprofen Quinapril Lamivudine Bupropion จะเพิ่มความเป็นพิษต่อตับของผู้ป่วยจึงควรหลีกเลี่ยงการใช้ยาทั้งสองร่วมกัน ควรเก็บรักษานาลเทรกโซนอย่างไร ควรเก็บยานาลเทรกโซน ยาชนิดรับประทาน เก็บยาที่อุณหภูมิ 20 - 25 องศาเซลเซียส Celsius ยาฉีด เก็บยาที่อุณหภูมิ 2 - 8 องศาเซลเซียส ยาทุกรูปแบบ ห้ามเก็บยาในช่องแช่แข็งของตู้เย็น ไม่เก็บยาในห้องน้ำหรือในรถยนต์ เก็บยาในภาชนะที่ปิดมิดชิด พ้นแสงแสงแดด ความร้อน และความชื้น เก็บยาให้พ้นมือเด็กและสัตว์เลี้ยง นาลเทรกโซนมีชื่ออื่นอีกไหม ผลิตจากบริษัทอะไรบ้าง ยานาลเทรกโซน มียาชื่อการค้าอื่น และบริษัทผู้ผลิต เช่น ชื่อการค้า บริษัทผู้ผลิต Revia รีเวีย Bristol-Myers Squibb NALTIMA นาลทิมา Intas NODICT โนดิก Sun Synergy Trexan เทรกซาน Du Pont Pharm. Vivitrol วิไวทรอล Alkermes  

​
นาลเทรกโซน ใช้รักษาอาการติดสุรา ติดสารยาเสพติด ชื่อการค้าที่เป็นที่รู้จักกันดีคือ Revia และ Depade ตัวยานาลเทรกโซนไม่ทำให้เสพติดแต่ยาจะช่วยยับยั้งฤทธิ์ของสารเสพติดเช่น ช่วยลดความรู้สึกอยากเสพยา ไม่สามารถใช้ป้องกันสารเสพติดได้ ขณะที่ใช้ยายังพบอาการถอนยาลงแดงเสพติดได้หรือที่เรียกกันว่า อาการอยากยาแต่จะมีอาการน้อยลง แพทย์ไม่ใช้ยานี้กับผู้ที่มีอายุต่ำกว่า 18 ปี รูปแบบของยามีทั้งกินและฉีดเข้ากล้ามเนื้อ ร่างกายต้องใช้เวลาอย่างน้อยประมาณ 4 ชั่วโมง ในการกำจัดปริมาณยา 50 ออกจากกระแสเลือด การใช้ยานี้ต้องเริ่มต้นที่สถานพยาบาลและอยู่ในการควบคุมดูแลของแพทย์ผู้รักษา ผู้ป่วยควรต้องเชื่อฟังและใช้ยาตามคำสั่งแพทย์ผู้รักษาอย่างเคร่งครัด เมื่อมีการสั่งยาควรแจ้งแพทย์ถึงประวัติแพ้ยา โรคประจำตัว กำลังกินยาใช้ยาอะไรอยู่ สตรีควรแจ้งว่าอยู่ในภาวะตั้งครรภ์มีครรภ์ หรือกำลังให้นมบุตร ผลข้างเคียงจากการใช้ยา เช่น ปวดท้อง คลื่นไส้อาเจียน วิตกกังวล นอนไม่หลับ ปวดหัว ปวดกล้ามเนื้อ เบื่ออาหาร ท้องเสียหรือท้องผูก กระหายน้ำ เจ็บหน้าอก หนาวสั่น วิงเวียน สมรรถภาพทางเพศถดถอย ผื่นคัน ตรวจเลือดจะพบตับทำงานผิดปกติ หากได้รับยานี้เกินขนาด จะมีอาการชัก และ ภาวะหายใจล้มเหลว หากพบอาการดังกล่าว ควรรีบนำตัวผู้ป่วยส่งโรงพยาบาลทันที ห้ามใช้ยานี้กับผู้ที่มีภาวะตับอักเสบแบบเฉียบพลัน หรือผู้ที่มีภาวะตับวาย ผู้ที่กำลังมีอาการถอนยาลงแดง ผู้ที่ใช้ยาแก้ปวดประเภทยาเสพติด ผู้ที่มีอายุต่ำกว่า 18 ปี ยาชนิดกินเก็บยาที่อุณหภูมิ 20 - 25 องศาเซลเซียส ยาฉีด เก็บยาที่อุณหภูมิ 2 - 8 องศาเซลเซียส เก็บยาในภาชนะที่ปิดมิดชิด พ้นแสงแสงแดด ความร้อน และความชื้น
จิตเวชศาสตร์ (จิตเวชศาสตร์) - Psychiatry,อายุรศาสตร์ (อายุรศาสตร์) - Internal Medicine,เภสัชวิทยา Pharmacology